’n Beeldskone vrou het 70 kg afgeskud vir haar droomtroue nadat sy onderneem het om nooit ’n plusgrootte-rok te koop nie.
En ná ’n leeftyd van haar vergryp aan skyfies, sjokolade en kitskos, het Allise eindelik besluit om haar ongesonde gewoontes te laat vaar en ’n nuwe lewe te begin.
Dit het haar sewe maande geneem om ’n indrukwekkende 70 kg af te skud, en sy en haar man, Daniel (34), het verlede jaar afgehaak.
En noudat sy die helfte minder as voorheen weeg, deel sy haar storie om ander te inspireer om vir die Cambridge Weight Plan in te skryf.
“Ek wou altyd trou, maar het geweet ek sou nooit die selfvertroue hê om op 146 kg ’n rok te gaan koop nie.”
“Dit het sewe maande geneem om die gewig af te skud met die Cambridge Weight Plan en ek het kort daarna vir Daniel ontmoet.
“Ek het ’n nousluitende rok gekies, iets wat ek nooit gedink het ek sou kon dra nie. Dit was ’n no. 10 bo en 12 onder.
“Ons het agterna vir 12 dae in die Dominikaanse Republiek wittebrood gehou en dié keer was dit nie vir my nodig om vir ’n verlengstuk vir my veiligheidsgordel te vra nie.”